Izziņa

4.DK jautājumam

***Par Kurzemes reģiona piekrastes tematiskā plānojuma gala redakcijas apstiprināšanu***

Kurzemes plānošanas reģiona attīstības padome (turpmāk - Padome) 2023.gada 19.jūnijā pieņēma lēmumu (prot. Nr. 04/23, 1.§) “Par Kurzemes reģiona piekrastes tematiskā plānojuma izstrādes uzsākšanu”. Papildus 2023.gada 2.augustā Padome pieņēma lēmumu (prot. Nr. 06/23, 3.§) par darba uzdevuma apstiprināšanu Plānojuma izstrādei, kas tika precizēts ar 2025.gada 29.janvāra lēmumu (prot. Nr. 01/25, 1.§). Plānojuma izstrādes ietvaros Kurzemes plānošanas reģiona administrācija (turpmāk - Administrācija) konsultējās ar Enerģētikas un vides aģentūru (iepriekš - Vides pārraudzības valsts birojs) un saskaņā ar lēmumu Nr.4-02/90/2023 Plānojumam netika piemērota stratēģiskās ietekmes uz vidi novērtējuma procedūra.

2024.gada 22.maijā Administrācija noslēdza pakalpojuma līgumu Nr. 8-5/C018/4 ar SIA Metrum par Plānojuma izstrādi un pamatojoties uz Padomes 2025.gada 30.aprīļa lēmumu (Nr. 3/25) Plānojums tika nodots publiskajai apspriešanai, kas norisinājās no 2025.gada 7.maija līdz 5.jūnijam, tai skaitā 20.maijā notika publiskās apriešanas sanāksme. Kopumā tika saņemti 13 iesniegumi un 3 institūciju atzinumi. Visi iesniegtie priekšlikumi tika izvērtēti, apkopoti Ziņojumā un SIA Metrum sagatavoja Plānojuma gala redakciju.

Lēmumprojekts:

1. Apstiprināt Kurzemes reģiona piekrastes tematiskā plānojuma gala redakciju, kas ietver sekojošus dokumentus:
2. Kurzemes reģiona piekrastes tematiskā plānojuma pamatdokuments
3. Pamatdokumenta pielikumi
4. Vadlīnijas publisko piekļuves vietu jūrai infrastruktūras izveidei
5. Lēmumu par Plānojuma gala redakcijas apstiprināšanu un Plānojuma dokumentus ievietot sistēmā TAPIS.
6. Noteikt atbildīgo par lēmuma izpildi Administrācijas Plānošanas nodaļas vadītāju Ingunu Tomsoni.

Informācijai:

1. Ar Plānojuma gala redakcijas dokumentiem un “Ziņojumu par Plānojuma publiskās apspriešanas norisi” var iepazīties <https://failiem.lv/u/2nqxe89ctt> Pēc lēmuma pieņemšanas, šie dokumenti tiks ievietoti sistēmā TAPIS.
2. Pieeja šiem gala failiem 29.jūlijā tiks nosūtīta arī piekrastes pašvaldību deleģētajiem pārstāvjiem, kuri bija iesaistīti dokumenta izstrādē (detalizētu piekrastes pašvaldību deleģēto pārstāvju sarakstu skatīt pielikumā).